62020TO0654(01)_INF
Определение на Общия съд (девети състав) от 14 септември 2021 г. —Silex/Комисия и Eismea
(Дело T‑654/20)
„Жалба за отмяна — Рамкова програма за научни изследвания и иновации „Хоризонт 2020“ (2014—2020) — Дебитно известие, издадено от EASME — Определяне на ответника — Недопустимост“
Жалба за отмяна — Условия за допустимост — Жалба с ответник органът, издал обжалвания акт — Изключения — Актове, които са приети при упражняване на делегирани правомощия и могат да се смятат за актове на делегиращата институция — Актове, подписани от Изпълнителната агенция за малките и средните предприятия (EASME) — Компетентност на EASME да издаде тези актове — Жалба срещу Комисията — Недопустимост
(член 3, параграф 3, буква б) от Решение 2013/771 на Комисията; член 44.1.2 от общите условия на споразумението за отпускане на безвъзмездни средства)
(вж. т. 26—33)
Предмет
Искане на основание член 263 ДФЕС за отмяна на дебитно известие № 3242009492 от 18 август 2020 г., издадено от Изпълнителната агенция за малките и средните предприятия (EASME), съгласно което жалбоподателят следва да плати сумата от 55454,44 EUR, както и на писмо Ares(2020) 4309529, с което е изпратено това дебитно известие и в което EASME в частност определя някои разходи за персонал и някои непреки разходи за недопустими
Диспозитив
1)
Отхвърля като недопустима жалбата в частта, в която е насочена срещу Европейската комисия.
2)
Осъжда Silex Ipari Automatizálási Zrt. (Silex Zrt.) да понесе направените от него съдебни разноски и да заплати съдебните разноски на Комисията във връзка с производството по възражението за недопустимост.